Op 13 Februarie 1963 skryf die Kaapstadse verteenwoordiger van Die Vaderland dat die komponis van Suikerbossie 'n beskeie bestaan as haarkapper in Kaapstad voer. Hy was toe 64 jaar oud. Die komponis, mnr Fred Michel, het in 1933 'n vierman orkessie gehad wat onder die naam Fred Michel en sy Lekker Kêrels opgetree het. Michel het aan die verslaggewer verduidelik dat hy en 'n paar vriende een nag op Langebaan se strand, naby Saldanhabaai se kant, gaan visvang het. Hy het op sy kitaar sit en tokkel terwyl die ander kêrels half aan die slaap was. 'n Deuntjie wat al 'n paar dae lank in sy kop gedraai het, het daar in die maanlig begin vorm aanneem. Die ander manne het hulle glo nugter geskrik toe hy die ﬁnale wysie begin uittokkel. Woorde was 'n probleem totdat hy eenslag opkyk om te sien dat hy reg onder 'n suikerbossieblom (protea) sit...". Die woorde Suikerbossie het pragtig met die eerste note van die liedjie saamgesmelt. Twee lede van sy orkes. Louis Brockner en Frankie Malan, het help dig en voor die nag om was, is Suikerbossie gebore. 'n Kaapstadse besigheid het in daardie tyd [1930? - Red.] 'n apparaat ingevoer om plaatonames te maak, en die bestuurder was so beindruk met die liedjie dat hulle dit 'n paar dae later op plaat opgeneem het. Die orkes het glo ongeveer 55 pond (R110) vir die opname ontvang . Dit was so 'n groot gebeurtenis in die viertal se lewe dat hulle nooit daaraan gedink het om die liedjie te laat registreer nie en deur hierdie versuim het hulle goot skade aan tantiėmes gely. 'n Foto van Fred Michel wat met die berig verskyn het. is ongelukkig nie goed genoeg om te reproduseer nie. , Mnr Stephen Eyssen. die bekende musiekkundige en medewerker aan die FAK'sangbundel. skryf op 30 Augustus 1968 oor die onderwerp in Die Oosterlig dat 'n vriend van hom in Pretoria. kmdt Chris'toffel Buys. hom meegedeel het dat hy die komponis van Suikerbossie ken. Dit is 'n haarkapper in Soutrivier naby Kaapstad. wat destyds bekend was vir die talle liedjies waarvoor hy beide die woorde en die musiek geskep het. Ek is doodseker dat dit dieselfde haarkapper, mnr Michel is wat die liedjie Suikerbossie gemaak het..." het kmdt Buys aan mnr Eyssen vertel. Verder stem mnr Eyssen se inligting ooreen met dié wat in Die Vaderland in 1963 verskyn het. ln die FAK-tydskrif van 24 Junie 1969 verskyn 'n berig van ene J Van Walsem waarin hy die volgende inligting verskaf: Mnr Frederick Stavro Michel wat vir 50 jaar lank 'n haarkapper in Observatory, Kaapstad, was, is op 9 Junie 1969 oorlede. Die skrywer se informant het hom meegedeel dat hy 'n aantal jare gelede 'n plaat raakgeloop het waarop mnr Michel self Suikerbossie sing. Die betrokke Columbia-plaat is. sover vasgestel kan word, die heel eerste opname van hierdie liedjie. Op die etiket word die tempo as 'n vastrap aangedui; die oorsprong is tradisioneel en die sanger is Fred Michel